अधिकारियों के बार बार आग्रह करने पर उन्होंने कहा कि वे अध्ययन करने के बाद ही प्रस्तावित बिल के मसौदे पर अपनी कोई प्रतिक्रिया देंगे। बुधवार को भी दोनों अधिकारी दोबारा उनसे मिल सकते हैं। फिलहाल स्वामी सांनद ने आमरण अनशन समाप्त करने के आग्रह को अस्वीकार कर दिया। इस दौरान मातृसदन के परमाध्यक्ष स्वामी शिवानंद सरस्वती भी आश्रम में मौजूद थे। जबकि प्रशासन की ओर से एसडीएम मनीष कुमार सिंह भी मौजूद रहे।